b'\n_START_ARTICLE_\nSenyoria de D\xc3\xa9ols\n_START_PARAGRAPH_\nLa senyoria de D\xc3\xa9ols fou una jurisdicci\xc3\xb3 feudal d\'Aquit\xc3\xa0nia al sud de la senyoria d\'Issoudun, al sud-est de Tours, a l\'est de Poitou, al nord del comtat de la Marca i a l\'oest de la senyoria de Borb\xc3\xb3._NEWLINE_El primer senyor fou Ebb\xc3\xb3 I el Noble fill de Launus (que vivia el 900) i d\'Arsindis. Ebb\xc3\xb3 va fundar l\'abadia de D\xc3\xa9ols el 21 de setembre del 917 i va morir en batalla a Orleans el 935, contra els magiars. Es va casar amb Rolindis i despr\xc3\xa9s amb Hildegarda i fou el pare del successor Ra\xc3\xbcl I el LLarg (+952) pare al seu torn de Ra\xc3\xbcl II el Calb._NEWLINE_Ra\xc3\xbcl II es va casar amb Dadda i va morir el 1012 deixant diversos fills entre els quals el successor Eudes I el Roig (referit als seus cabells rossos panotxa) mort despr\xc3\xa9s del 1045, que fou senyor de D\xc3\xa9ols, d\'Issoudun, de Levroux, de la Ch\xc3\xa2tre i d\'Argenton (en part); va peregrinar a Jerusalem el 1027 junt amb Guillem IV Tallaferro comte d\'Angulema, i es va casar amb una filla d\'Emen\xc3\xb3, senyor d\'Issoudun i d\'Adh\xc3\xa9mauris, deixant tres fills entre els quals el successor a D\xc3\xa9ols, Ra\xc3\xbcl III el Prudent (+1057), i Eudes, governador a Issoudun (1034-1057) (+ 1060)._NEWLINE_Ra\xc3\xbcl III es va casar amb Ada i va tenir per successor al seu fill Ra\xc3\xbcl IV "l\'Infant" (+1058) i al morir sense fills va passar al seu germ\xc3\xa0 Ra\xc3\xbcl V Tibald, que va anar a la primera Croada i va morir a Antioquia de l\'Orontes el 1099 deixant tres fills dels quals el gram Ra\xc3\xbcl VI el Vell el va succeir i va morir en \xc3\xa8poca desconeguda (entre 1112 i 1141); fou senyor tamb\xc3\xa9 de Ch\xc3\xa2teauroux, de Levroux, de la Ch\xc3\xa2tre, du Ch\xc3\xa2telet, de Boussac, de Ch\xc3\xa2teaumeillant, de Saint-Chartier i de Cluis-Dessous; es va casar amb Beatriu de Ch\xc3\xa2teaumeillant. Va deixar tres fills: Ra\xc3\xbcl (VII) mort vers 1136; Eudes (+ vers 1126) i Ebb\xc3\xb3 II, l\'\xc3\xbanic successor segur que fou senyor de D\xc3\xa9ols, de Ch\xc3\xa2teauroux, de Levroux, de la Ch\xc3\xa2tre, d\'Argenton (part), de Saint-Chartier, de Cluis-Dessous, de Ch\xc3\xa2teaumeillant i del Ch\xc3\xa2telet. Va morir el 1160 i estava casat amb Dionisia d\'Amboise, filla de Sulpici II senyor d\'Amboise. El seu successor fou el fill Ra\xc3\xbcl VII senyor de D\xc3\xa9ols, de Ch\xc3\xa2teauroux, de Levroux, de la Ch\xc3\xa2tre, d\'Argenton (part), de Saint-Chartier, de Cluis-Dessous, del Ch\xc3\xa2telet i de Meillent, i un altre fill, Eudes, va rebre les senyories de Ch\xc3\xa2teaumeillant i de Boussac. _NEWLINE_Ra\xc3\xbcl VII va morir a Ravenna el 27 de novembre de 1176 quan tornava d\'un pelegrinatge a Jerusalem. Es va casar amb Adelina de Sully i despr\xc3\xa9s amb In\xc3\xa8s de Charenton, senyora de Meillent. Nom\xc3\xa9s van tenir una filla, Dion\xc3\xadsia (+1221) que va heretar la senyoria; fou promesa de Baldui de Reviers, comte (earl) de Devon (fill de Ricard de Devon), i despr\xc3\xa9s es va casar el 1189, sota imposici\xc3\xb3 de Ricard Cor de Lle\xc3\xb3, amb Andreu I de Chauvigny, senyor de Chauvigny, fidel feudatari angl\xc3\xa8s, que fou senyor de D\xc3\xa9ols, de iure uxoris; en terceres n\xc3\xbapcies (segurament despr\xc3\xa9s de ser repudiada) es va casar amb Guillem I comte de Sancerre (fill del comte Esteve I de Sancerre)._NEWLINE_Els Chauvigny van governar la senyoria de D\xc3\xa9ols i de la Ch\xc3\xa2teauroux amb els seus annexes els seg\xc3\xbcents segles. El 1200, el tractat del Goulet va posar la senyoria sota influ\xc3\xa8ncia de Fran\xc3\xa7a (abans anglesa). La senyoria va esdevenir una depend\xc3\xa8ncia del comtat de Poitiers el 1241. Al segle XVI el domini va passar als Maill\xc3\xa9 de la Tour Landry i als d\'Aumont fins que fou venut a Enric II de Borb\xc3\xb3-Cond\xc3\xa9 pare del Gran Cond\xc3\xa9.'